open-index/open-wikipedia-markdown huggingface dataset:
Barolo

**Barolo** (piemonte keeles **bareul**) on punane Itaalia vein. Sellel on Denominazione di Origine Controllata (DOCG) tähis ning see on pärit Põhja-Itaaliast Piemonte piirkonnast. Barolot valmistatakse "Nebbiolo" viinamarjadest ning seda peetakse Itaalia veinide seas üheks paremaks.

## Vaata ka
* Barbaresco

## Viited

## Kirjandus
* Michael Garner and Paul Merritt. *Barolo: Tar and Roses: A Study of the Wines of Alba*. .
* Nicolas Belfrage. *Barolo to Valpolicella: The Wines of Northern Italy*. .
* Kerin O'Keefe. *Barolo and Barbaresco. The King and Queen of Italian Wine*, University of California Press. .
* Alessandro Masnaghetti. *Barolo: Menzioni Geografiche Aggiuntive*. Enogea. .
Lynx (jalaväe lahingumasin)

**Lynx** on Saksamaal väljaarendatud jalaväe lahingumasin täismassiga 44-tonni. Selle põhirelvastus on 30 mm või 35 mm automaatkahur LANCE-i tornis, millele lisanduvad kuulipilduja ja tankitõrjeraketid. Masin on kaitstud 30 mm ja 14,5 mm mürskude eest ning talub põhja all plahvatusi, mis vastavad 10 kg trotüüli võimsusele. Lynx on varustatud 1470-hobujõulise mootoriga, mis annab kiiruse kuni 70 km/h ja sõiduulatuse 500 km. Meeskonda kuulub kolm inimest ning masin mahutab veel kuni kaheksa sõdurit.

## Kasutajad
* 

* 

## Viited
Fresca

**Fresca** (itaalia, hispaania ja portugali keelest *Värske*) on greibimaitseline Ameerika Ühendriikide karastusjook, mille tõi 1966. aastal turule The Coca-Cola Company. Algselt oli Fresca suhkruvaba limonaad, kuid hiljem lisati valikusse ka suhkurstatud versioonid.

## Vaata ka
* Greibi ja ravimite koostoime

## Välislingid
* Koduleht
Dick Wolf

**Richard Anthony Wolf** (sündinud 20. detsembril 1946) on Ameerika Ühendriikide filmi- ja teleprodutsent. Ta on enim tuntud frantsiisi "Seaduse nimel" loomise poolest. Aastast 1990 on "Seaduse nimel" frantsiisi all ilmunud kuus draamaseriaali ning neli rahvusvahelist kõrvalteost. Ta on ka frantsiiside "Chicago" ning "FBI" looja ja produtsent.

Wolf on kirjutanud neli raamatut, millest kolm on ilukirjanduslikud politseidraamad ning üks mitteilukirjanduslik sarja "Seaduse nimel" kaasraamat.

Wolf on võitnud mitmeid auhindu, sealhulgas Emmy. Ta on Television Hall of Fame'i liige ning tema jalajälg on Hollywoodi kuulsuste alleel.

## Viited
Kadri Novikov

**Kadri Novikov** (neiupõlvenimi **Nõmmik**; sündinud 9. augustil 1979 Rakveres) on eesti klassikaline filoloog ja tõlkija.

## Haridus
Ta lõpetas 1997. aastal Rakvere Gümnaasiumi ja 2001. aastal *[[cum laude]]* Tartu Ülikooli klassikalise filoloogia bakalaureuseõppe. 2004. aastal kaitses ta sealsamas magistritöö teemal "Retoorika ja tekstitüüp: struktuur, tekstuur ja retoorilised figuurid Achilleus Tatiose romaanis "Leukippe ja Kleitophon"" ning 2014. aastal doktoritöö "*Leucippe and Clitophon* by Achilles Tatius: rhetorical figures, narrative tempo and genres in the Greek novel" (juhendaja Janika Päll).

## Töökäik
Aastail 2001–2008 töötas Novikov ladina keele õpetajana Hugo Treffneri Gümnaasiumis ja 2003–2012 Tartu Teoloogia Akadeemias. Alates 1. veebruarist 2008 on ta Tartu Ülikooli klassikalise filoloogia osakonna lektor. Ta on Tartu Ülikooli bakalaureuseõppekava "Antiikkeeled ja -kultuurid" programmijuht.

## Tõlked
Novikov on tõlkinud katkendeid vanakreeka- ja ladinakeelsest kirjandusest (Achilleus Tatios, Libanios, Minucius Felix). Sarjas "Hieronymus" on 2024. aasta augusti seisuga ilmumas Achilleus Tatiose romaani "Leukippe ja Kleitophon" terviktõlge.

## Tunnustus
* 2004 – üliõpilaste teadustööde riikliku konkursi II preemia humanitaarteaduste valdkonnas
* 2015 – üliõpilaste teadustööde riikliku konkursi I preemia ühiskonnateaduste ja kultuuri valdkonnas, doktoriõppe üliõpilaste astmes

## Isiklikku
Kadri Novikovi vanemad on ajalooõpetajad Jaan Nõmmik ja Maie Nõmmik; tema vennad on usuteadlane Urmas Nõmmik ja ajaloolane Andres Nõmmik, tema õde on maalikunstnik Maarja Nõmmik.

## Viited

## Välislingid
*
Tumenev vahanarmik

**Tumenev vahanarmik** (*Mycoacia fuscoatra*), vanasti tumenev vammik, on klassi *[[Agaricomycetes]]* torikulaadsete seltsi kuuluv seente liik.

Seen kasvab lehtpuu lamatüvel, värvub KOHi toimel lillaks. Üheks esinemiskohaks on Alam-Pedja looduskaitseala. Seene uus nimi pärineb aastast 2025, mil see sai kinnitatud Irja Saare juhitud komisjoni poolt.

## Viited

## Välislingid
* Tumenev vahanarmik andmebaasis eElurikkus
Loweomyces

***Loweomyces*** on klassi *[[Agaricomycetes]]* kuuluv kandseente perekond.

## Eesti liike
**[[Loweomyces fractipes]]*
**[[Loweomyces wynneae]]*

## Välislingid
* ''Loweomyces'' andmebaasis eElurikkus
Angooravill

**Angooravill** ehk **angoora** on vill, mida saadakse pikakarvalise angooraküüliku karvadest. Angooravillast tekstiilikiudu iseloomustab suur imavus ja soojapidavus, seetõttu kasutatakse angoorakiudu eelkõige voodipesu, aluspesu, sukkpükste ja sukkade-sokkide materjalis. 

Olgugi et standardsüsteemid DIN 60001 ja ISO 6938 defineerivad angoorat ühemõtteliselt küülikuvillast saadud kiuna, võidakse angoorat segi ajada mohääriga, mida valmistatakse angoorakitse villast.

## Nimetus
Angooraküüliku tõu nimetus on tuletatud Türgi linna Ankara nimest, kus kasvatati angoorakitsi; pikakarvalise küüliku villa peeti sarnaseks kitsevillaga, mistõttu kitsetõu nimetusest tuletati küülikutõu nimetus.

## Omadused
Angooravilla kiud on siidise välisilmega ja traditsiooniliselt valge värvusega. Vill on kerge ja soe, sest kius olevad rakuvaheruumid sisaldavad palju õhku. Angooravillast esemed ei kortsu. Kiud vanub kergesti. Puhtast angooravillast on raske lõnga kedrata, seetõttu kasutatakse angooravilla üksnes segatuna teiste kiududega.

Angooravillast valmistatakse käsitöölõnga, kudumeid ja luksuslikke rõivakangaid.

## Viited
Emma Corrin

**Emma-Louise Corrin** (sündinud 13. detsembril 1995 Kent) on inglise näitleja. 

## Filmograafia
* 2019: *[[Grantchester]]* – Esther Carter
* 2019: *[[Pennyworth]]* – Esme Winikus
* 2020: *[[Misbehaviour]]* – Jillian Jessup
* 2022: *[[Ten Percent]]* – Herself
* 2022: *[[My Policeman]]* – Marion Taylor
* 2022: *[[Lady Chatterley's Lover]]* – 	Lady Chatterley
* 2023: *[[A Murder at the End of the World]]* – Darby Hart
* 2023: *[[Good Grief]]* – Young Performance Artist
* 2024: *[[Deadpool & Wolverine]]* – Cassandra Nova
* 2024: *[[Nosferatu]]* – Anna Harding

## Viited

## Välislingid
*
Livingston (New Jersey)

**Livingston** on vald (*[[township]]*) Ameerika Ühendriikides New Jersey osariigis Essexi maakonnas. Aastal 2020 läbi viidud rahvaloenduse järgi elas linnas 31 330 inimest. Aastal 2023 arvutas Ameerika Ühendriikide Rahvaloenduse Büroo linna rahvaarvuks 31 089.

Livingston tekkis 5. veebruari 1813. aasta osariigi parlamendi otsusega kui liideti osad Caldwell Townshipist (tänane Fairfield Township) ja osad Springfield Townshipist (praegu Unioni maakonnas). Aastal 1862 eraldus Livingstonist Fairmount (nüüd osa West Orange'ist) ning aastal 1908 Roseland.

Livingston on nimetatud esimese New Jersey kuberneri William Livingstoni järgi. Tema suguvõsa vapp oli aastaid ka linna vapp.

Linn on üks osariigi jõukamatest osavalitsusest. Aastatel 2013–2017 läbi viidud uuringu järgi oli livingstonlaste leibkondade aastane mediaansissetulek 153 381 dollarit, mis on vähemalt 10 000 elanikuga omavalitsustest osariigi 14. ning enam kui kaks korda rohkem New Jersey keskmisest.

## Inimesi
* Jason Alexander
* Me'Lisa Barber
* Tom Courtney
* Mitch Hedberg
* Jared Kushner
* Artie Lange

## Viited

## Välislingid
*
Nelk-lehternahkis

**Nelk-lehternahkis** (*Thelephora caryophyllea*) on liik seeni, mis kuulub lehternahkiseliste sugukonda.

## Välislingid
* Nelk-lehternahkis andmebaasis eElurikkus
Penn & Teller

**Penn & Teller** (Penn Jillette ja Teller) on Ameerika Ühendriikide mustkunstnikud, meelelahutajad ja teadusskeptikud, kes on koos esinenud 1970. aastate lõpust.

Duo on toonud lavale ja teleekraanile mitmeid etendusi, nagu "Penn & Teller: Fool Us", mida esitatakse Las Vegase Rio hotellis. Penn Jillette on etenduse oraator. Teller üldiselt etenduste ajal ei räägi ning tegeleb miimikaga. Peale mustkunsti levitavad Penn ja Teller teadusskeptika ja libertarismi mõtteviise, näiteks saates "Penn & Teller: Bullshit!".

2005. aastal pälvisid nad Richard Dawkinsi auhinna.

## Viited

## Välislingid
*
Barbara Kingsolver

**Barbara Ellen Kingsolver** (sündinud 8. aprillil 1955) on Ameerika Ühendriikide romaanikirjanik, esseist ja luuletaja. Tema tuntumad teosed on "The Poisonwood Bible" (jutustus misjonäripere elust Kongos) ning "Animal, Vegetable, Miracle" (dokumentalistlik lugu tema katsest elatuda vaid kohalikust toidust). Aastal 2023 pälvis ta romaani "Demon Copperhead" eest Pulitzeri ilukirjanduspreemia. Tema looming käsitleb teemasid nagu sotsiaalne õiglus, looduslik mitmekesisus ning inimese, kogukonna ja looduse vahelised suhted.

Kingsolver on võitnud arvukalt auhindu, näiteks Dayton Literary Peace Prize (2011) ja National Humanities Medal. Ta on esimene Orange Prize for Fictioni kahekordne laureaat ("The Lacuna" aastal 2010 ja "Demon Copperhead" aastal 2023). Aastast 1993 on kõik tema teosed olnud New York Timesi bestsellerid.

Ta kasvas üles Kentucky maapiirkonnas, elas lapsepõlves lühikest aega Kongos ning elab praegu Appalachias. Ta on lõpetanud DePauwi Ülikooli ja Arizona Ülikooli bioloogia, ökoloogia ja evolutsioonibioloogia alal. Enne romaanide avaldamist oli ta vabakutseline kirjanik. Aastal 2000 hakkas ta välja andma oma auhinda, et edendada sotsiaalse muutuse teemalist kirjandust.

## Viited
Montclair State University

**Montclair State University** (inglise keelest **Montclairi Osariiklik Ülikool**) on avalik-õiguslik ülikool Montclairis New Jersey osariigis Ameerika Ühendriikides, osa ülikoolilinnakust asub Cliftoni ja Little Fallsi territooriumile. 

2018. aastal oli Montclair State üliõpilaste arvult New Jersey osariigi teine avalik-õiguslik ülikool. 

Ülikoolis saab õppida enam kui 300 pea- ja kõrvaleriala.

## Vilistlased
* Tobin Bell
* Allen Ginsberg
* Ray Toro
* Mikey Way
* Bruce Willis

## Viited

## Välislingid
* Ülikooli koduleht
Fehmarni väina tunnel

**Fehmarni väina tunnel** (saksa keeles *Fehmarnbelt-Querung*, taani keeles *Femern Bælt-forbindelsen*) on rajamisjärgus olev merealune tunnel pikkusega ligikaudu 18 km, mis valmib aastal 2029. Läänemerre sukeldatud sektsioonidest koosnev maailma pikim sukeldatud tunnel hakkab nii raudtee kui ka kiirteega liitma Fehmarni saart Saksamaal üle väina Lollandi saarega Taanis. See loob otseühenduse Kesk-Euroopast üle Zealandi saare Skandinaaviaga läbi Kopenhaageni.

Tunnel asendab tiheda ajagraafikuga praamiliikluse Fehmarni väinas liinil Puttgarden–Rødby. Liini nimetus on saksa keeles *Vogelfluglinie* ja taani keeles *Fugleflugtslinjen*. Lisaks riiklikule rahastusele toetab projekti Euroopa Komisjon Euroopa ühendamise rahastu (CEF) kaudu (nagu ka Rail Balticat).

## Vaata ka
*Fehmarni väina sild
*Øresundi sild

## Välislingid
International Brotherhood of Teamsters

**International Brotherhood of Teamsters** (**IBT**; inglise keelest *Voorimeeste Rahvusvaheline Vennaskond*) on Ameerika Ühendriikides ja Kanadas tegutsev ametiühing. See tekkis aastal 1903 Team Drivers International Unioni ja Teamsters National Unioni liitumisel. Aastal 2015 kuulus IBT-sse ligi 1,3 miljonit sinikraed ja valgekraed nii avalikust kui erasektorist.

## Viited

## Välislingid
*
Hõimulõimed

**Hõimulõimed** on 2019. aastal loodud mittetulundusühing, mille eesmärk on tutvustada ja edendada soome-ugri liikumist Eestis, ennekõike noorte seas. Selleks korraldatakse mitmesuguseid kultuuri- ja haridussündmusi ning koostööprojekte. MTÜ kasvas välja seltsingust Fenno-Ugria Noored.

Hõimulõimed tegutseb peamiselt Tartu linnas ning teeb koostööd teiste hõimuliikumisega tegelevate organisatsioonidega Eestist (nt Tartu Ülikool, Eesti Rahva Muuseum, Fenno-Ugria Asutus, Soome-Ugri Filmifestival FUFF, MTÜ Uralic Keskus) ja mujalt (nt Sukukansojen Ystävät Soomest).

2020. aastal pälvis MTÜ Hõimulõimed Emakeele Seltsi ja teiste asutuste korraldataval ettevõttenime võistlusel "Ehe Eesti – Eesti ettevõttele eesti nimi" auhinna aasta uustulnuka kategoorias. 

## Tegevused ja projektid

* Raamatu "Lyydin grammatik. Людиковская грамматика" (Lüüdi grammatika) väljaandmine (autor Miikul Pahomov, Tartu 2024).
* Populaarteaduslike kirjutiste avaldamine Eesti paikkondlike keelte ja kultuuride, komide, ersade ja mokšade, liivlaste ja teiste kohta Eesti ajakirjanduses ja muus perioodikas.
* Soome-ugri temaatiliste diskode ja teiste meelelahutussündmuste korraldamine.
* Kirde-Eesti vadjalaste, isurite ja ingerisoomlaste ning Salatsi piirkonna liivlaste minevikku ja tänapäeva valgustavad väljasõitude korraldamine (koostöös Eesti Rahva Muuseumi ja Fenno-Ugria Asutusega).
Hõimulõimedega on ühiste liikmete ja tegevuste kaudu tihedalt seotud eri soome-ugri keeltes laulev folkansambel Kännu Peal Käbi, mis kasutab muusikat hõimurahvaste ja nende kultuuride tutvustamiseks Eesti publikule. 

## Viited

## Välislingid
* Hõimulõimede koduleht
* Hõimulõimed Facebookis
* Hõimulõimed Instagramis
* Hõimulõimed Spotifys
Doksülamiin

**Doksülamiin** (Eestis müügil ravimina **Calmesan**) esimese põlvkonna antihistamiin ja unerohi, mis kuulub etanoolamiinide rühma. Seda kasutatakse peamiselt lühiajalise unetuse raviks ning samuti allergiliste sümptomite, nagu aevastamine, sügelus ja vesine nina, leevendamiseks. Ravim avaldab oma toimet, blokeerides histamiini retseptoreid ajus, mis põhjustab unisust ja sedatiivset efekti. Doksülamiini levinumad kõrvaltoimed hõlmavad suukuivust, pearinglust ja päevast unisust. Doksülamiin on laialdaselt kättesaadav käsimüügiravimina paljudes riikides, kuid selle pikaajaline kasutamine võib põhjustada tolerantsust ja sõltuvust.

## Viited
London broil

***London broil*** on Põhja-Ameerika roog, grillitud veiseliha marinaadis. Kuigi see on nime saanud Suurbritannia pealinna Londoni järgi, pärineb see Põhja-Ameerikast.

## Vaata ka
* Veiseliharoogade loend

## Viited
Himaalaja hunt

**Himaalaja hunt** (*Canis himalayensis*) on loomaliik koerlaste sugukonnast. Himaalaja hunti arvati varem hallhundi alamliigiks. Himaalaja hunt kuulub kriitiliselt ohustatud loomaliikide hulka.

### Karja suurus
Himaalaja hundi kari on väiksem hallhundi karjast. Himaalaja hundi karjas on tavaliselt viis liiget, ema, isa ja kolm kutsikat.

### Viited
News from Nowhere

**"News From Nowhere"**  on ansambli Vennaskond album, mis ilmus 2001. aasta detsembris.

## Lood
#"Kun jeg er lidt med fugler – 2:15
#"Tere tulemast Ameerikasse – 3:53
#"Kõik müügiks – 4:42
#"Hundilaul – 3:36
#"Humanoid – 2:30
#"Põgene, vaba laps – 5:29
#"Suvi – 2:22
#"Seal, kus lõpeb asfalt – 4:04
#"Maailm lõpeb maikuus – 4:41
#"101. kilomeeter – 2:59
#"Must mootorrattur – 5:02
#"Enne, kui saabuvad rebased – 3:56
#"Czarna bandera – 3:50
#"Revala hümn – 3:24
#"Aeg – 3:14
#"Pimedal ööl – 4:28
#"Absint – 2:37
#"Ela, rock'n roll, hästi! – 1:55
#"Ostap Benderi laul – 4:14

## Koosseis
* Tõnu Trubetsky – laul
* Allan Vainola – kitarr, bass
* Anti Pathique – kitarr
* Kaspar Jancis – kitarr
* Lauri Leis – kitarr, bass
* Henn Rebane – akordion
* Catherine Matveus – viiul
* Evelyn Ervin – saksofon
* Mart Süda – saksofon
* Arvi Tapver – suupill
* Kristjan Mäeots – trummid
* Rainis Kingu – trummid
Juhitav pomm

**Juhitav pomm** (inglise keeles *guided bomb*, *smart bomb*) on täppisjuhitav laskemoon, mis on loodud vähima võimaliku ringvea (inglise keeles *circular error probable*, lühend *CEP*) tõenäosuse saavutamiseks sihtmärgi tabamisel.

Täppisjuhitava laskemoona loomine tõi kaasa vanemate pommide tagasiulatuva ümbernimetamise juhitamatuteks pommideks ehk "rumaladeks pommideks".

## Viited
Kristen Michali peaministrivisiidid

Allpool on täielik ülevaade Eesti peaministri Kristen Michali ametialastest välisvisiitidest.

Visiitide arv riigi kohta, kus peaminister Michal on reisinud:
* **Üks**: Albaania, Holland, Horvaatia, Itaalia, Norra, Poola, Rootsi ja Ungari
* **Kaks**: Leedu ja Taani
* **Kolm**: Prantsusmaa, Saksamaa ja Ukraina
* **Neli**: Soome
* **Viis**: Läti
* **Kaksteist**: Belgia

## Viited
Gabardiin

**Gabardiin** on vastupidav toimne tihedalt kootud kangas, mille enamasti impregneeritud pealispinnal on iseloomulikud järsud, 60-kraadise nurga all kulgevad diagonaaljooned. Kangas võib olla villane, puuvillane või sünteetilisest kiust, gabardiini kasutatakse kostüümi- ülikonna- ja mantliriidena.

Gabardiinil on toimsest sidusest tuletatud eriline sidus, mida nimetataksegi gabardiinsiduseks. Gabardiinsidusest on tuletatud ka tugevama reljeefiga *whipcord*.

Gabardiini leiutas 1879. aastal Thomas Burberry, hilisema Burberry moemaja asutaja.

## Viited

## Välislingid
* D. Mathews. Gabardine Fabric – Everything You Need To Know. BRYDEN, July 7, 2023
Timirjazevskoje kalmistu

**Timirjazevskoje kalmistu** (vene keeles Тимирязевское кладбище) on kalmistu Moskvas Põhjaringkonnas Timirjazevski rajoonis (munitsipaalringkonnas).

Timirjazevskoje kalmistu on kõige väiksema pindalaga Moskva kalmistu (0,5 hektarit).

Kalmistu rajati 1941. aastal K. Timirjazevi nimeline Moskva Põllumajanduse Akadeemia kõrvale. Timirjazevskoje kalmistu oli algselt mõeldud akadeemia töötajate matusepaigaks.

## Maetuid
*Andrei Dmitrijev, taimekasvatusteadlane
*Moissei Kantor, geoloog-mineraloog
*Pjotr Lissitsõn, taimekasvatusteadlane
*Nikolai Nesterov, metsandusteadlane
*Sergei Žegalov, taimekasvatusteadlane-geneetik
*Georgi Turski, metsandusteadlane
*Vassili Viljams, mullateadlane-agronoom

## Viited
Pjatnaška

**Pjatnaška brigaad** on Vene maavägede 87. relvarügemendi väeosa. Enne Donetski oblasti annekteerimist Venemaa poolt kuulus see tunnustamata Donetski Rahvavabariigi vägede hulka. See on 1. Donetski armeekorpuse osa. See koosneb peamiselt välismaistest vabatahtlikest. Brigaadi juhatab Abhaasia päritolu ohvitser Akhra "Abkhaz" Avidzba. 

## Ajalugu

### Sõda Donbassis

Pjatnaška pataljon moodustati 2014. aasta suvel. Hüüdnimeks sai pataljon "Viisteist", mis viitab asjaolule, et üksusel oli algselt vaid 15 liiget. Pataljon osales mitmes lahingus Donbassi sõja käigus.

### Venemaa sissetung Ukrainasse
Pataljon võitles 2023. aasta Ukraina vastupealetungi vastu. Pataljon osales Avdijivka lahingus.  2024. aasta märtsis teatati, et pataljon olevat vastu võtnud Hiina päritolu vabatahtlikke. 

## Välismaised võitlejad
Pjatnaškas on mitmest erinevast rahvusest vabatahtlikke. Eri aegadel on kinnitust leidnud Briti, Hiina, Prantsuse, Jaapani ja Serbia päritolu võitlejate kohalolek.     

## Viited
Geipornograafia

**Geipornograafia** on meestevaheliste seksuaalpraktikate kujutamine või kirjeldamine eesmärgiga kutsuda vaatajatel või lugejatel esile seksuaalset erutust. On olemas ka *[[Softcore-pornograafia|softcore]]*-geipornograafia, millega geipornograafia omal ajal piirduski; selle üks vorm on *[[beefcake]]*-pornograafia, mis on suunatud  heteroseksuaalsetele naistele, homoseksuaalsetele meestele ja biseksuaalsetele inimestele.

Homoerootilise kunsti ajalugu ulatub tagasi Vana-Kreekasse. Meestevaheliste seksuaalpraktikate kujutamiseks on kasutatud kõiki salvestusvahendeid. Tänapäeva massimeedias levitatakse geipornograafiat sageli koduvideotel (sealhulgas DVD-del), kaabeltelevisoonis ja tellitava videoteenuse kaudu, samuti veebi pildisaitidel ja *[[gay pulp fiction]]*is.
Femslash

**Femslash** (tuntud ka kui "f/f slash", "f/f", "femmeslash", "altfic" või "saffic") on žanr, mis keskendub naissoost väljamõeldud tegelaste vahelistele romantilistele ja/või seksuaalsuhetele.
Transsooline pornograafia

**Transsooline pornograafia** on pornograafia žanr, milles osalevad transseksuaalsed või transsoolised näitlejad. Enamasti on esindatud transnaised, mõnikord ka transmehed. Transnaised esinevad enamasti koos meessoost partneritega, mõnikord harvem ka koos naissoost partneritega, teiste transsoolistega või cis-soolistega.
Biseksuaalne pornograafia

**Biseksuaalne pornograafia** on pornograafia žanr, mis enamasti kujutab mehi ja vähemalt ühte naist, kes kõik sooritavad üksteisega seksuaalakte. Seksistseeni, kus osalevad naised ja üks mees, kes kõik üksteisega seksuaalakte sooritavad, ei kategoriseerita üldiselt biseksuaalse pornograafia alla.
Eesti Naginata Föderatsioon

**Eesti Naginata Föderatsioon** (lühend **EENF**) on avalikes huvides mittetulundusühinguna tegutsev vabatahtlik ühendus, mille põhitegevus on suunatud Jaapani naginata võitluskunsti arendamisele Eestis.

Eesti Naginata Föderatsioon on loodud 2021. aastal, kuid juba 2017. aastal naginata huvilised Eestist osalesid naginata treeningutel ja seminaridel Soomes. Tallinnas alustati regulaarseid treeninguid 2018. aastal.

Eesti Naginata Föderatsioon korraldab Tallinnas naginata treeninguid, seminare, vöötaseme eksameid ja võistlusi. Eesti naginata sportlased osalevad seminaridel ja võistlustel välismaal. Eesti Naginata Föderatsioon on Euroopa Naginata Föderatsiooni täisliige alates 2022. aastast. 

## Vaata ka
*Samurai  

## Viited
Bogoslovskoje kalmistu

**Bogoslovskoje kalmistu** (vene keeles Богословское кладбище) on kalmistu Peterburis Kalinini rajoonis.

Kalmistu pindala on 40 hektarit.

Bogoslovskoje kalmistu on saanud nime kalmistul asuva apostel Johannese (vene keeles Иоанн Богослов) kiriku järgi. 18. sajandi esimesest poolest kuni 19. sajandi keskpaigani asus seda nime kandev kalmistu praegusest Bogoslovskoje kalmistust 2,5 kilomeetrit lõunas. Praegune Bogoslovskoje kalmistu rajati 1841. aastal.

Leningradi blokaadi ajal maeti kalmistule üle 100 000 ümberpiiratud Leningradi elaniku.

## Maetuid
*Vitali Bianki, vene laste- ja noorsookirjanik
*Aleksandr Dobrjanski, keemik
*Ivan Dzeržinski, helilooja ja pianist
*Boriss Eichenbaum, kirjandusteadlane
*Friedrich Ermler, filmilavastaja, näitleja ja stsenarist
*Olga Freidenberg, kirjandusteadlane, klassikaline filoloog ja kultuuriteoreetik
*Jakov Frenkel, füüsikateoreetik
*Lidija Klement, laulja
*Mihhail Maslov, lastearst
*Jevgeni Mravinski, dirigent
*Jossif Orbeli, orientalist-kaukasoloog
*Leon Orbeli, füsioloog
*Nikolai Piksanov, kirjandusteadlane
*Nikolai Solovjov, maadleja
*Vassili Šorin, sõjaväelane
*Jevgeni Švarts, näitekirjanik ja stsenarist
*Aleksandr Toluš, maletaja ja maletreener
*Viktor Tsoi, laulja, laulukirjutaja ja näitleja

## Viited
Pokrovskoje kalmistu

**Pokrovskoje kalmistu** (vene keeles Покровское кладбище) on kalmistu Moskvas Lõunaringkonnas aadressil ulitsa Podolskihh Kursantov 24.

Pokrovskoje kalmistu pindala on 14,5 hektarit.

Pokrovskoje kalmistu on rajatud 1958. aastal. Kalmistu on saanud nime omaaegse Pokrovskoje küla järgi, mida on esmamainitud 16. sajandil.

## Maetuid
*Natalja Ažikmaa-Ruševa, baleriin
*Sergei Dubov, ajakirjanik, kirjastaja ja ettevõtja
*Aleksandr Karpovtsev, jäähokimängija
*Anna Mihhailovskaja, ajaloolane-museoloog
*Vjatšeslav Molokov, näitleja
*Lev Ovtšinnikov, geoloog
*Arnold Pappel, eestlasest Nõukogude Liidu kangelane
*Roman Podolnõi, ajakirjanik, teaduse populariseerija ja ulmekirjanik
*Nikolai Rušev, teatrikunstnik
*Nadežda Ruševa, kunstnik
*Nikita Zvolinski, mehaanikateadlane
*Juri Tšesnokov, jalgpallur

## Viited
Marant

**Marant** on vald Põhja-Prantsusmaal Pas-de-Calais' departemangus.

Marant asub 5 km Montreuil-sur-Merist idas, tee D129 ääres.


Marant - Rue du Bras de Brosne - 3.JPG|Marant'i keskus
62547-Marant-Sols.png


## Viited
Kväärpornograafia

**Kväärpornograafia** on pornograafia liik, mis kujutab mitmesuguse soolise identiteedi ja seksuaalse sättumusega inimesi suhtlemas ja uurimas ihade ja naudingute võimalusi, püüdes esitada väljakutset pornograafia tavalistele vahenditele ja vastuvõtuviisidele. Ingrid Ryberg nimetab kväärpornograafia kahe eesmärgina soo- ja seksuaalseid kategooriate küsimärgistamist ja segiajamist ning seksuaalse erutuse esilekutsumist.

## Viited
Marconne

**Marconne** on endine vald Põhja-Prantsusmaal Pas-de-Calais' departemangus.

Marconne on Hesdini eeslinn, mis asub 22 km Montreuil-sur-Merist kagus, tee D140 ääres.

1. jaanuaril 2025 liideti Marconne'i vald Hesdin-la-Forêt' vallaga.

## Huviväärsusi

Saint-Maurice'i kirik, pärineb 16. sajandist.


Marconne église3.jpg|Kirik
62549-Marconne-Sols.png


## Viited
Marconnelle

**Marconnelle** on vald Põhja-Prantsusmaal Pas-de-Calais' departemangus.

Marconelle on Hesdini eeslinn, mis asub 21 km Montreuil-sur-Merist kagus, tee D349 ääres.

## Huviväärsusi

* Saint-Croix' kirik, pärineb 18. sajandist.


Marconnelle église.jpg|Kirik
62550-Marconnelle-Sols.png


## Viited
Marenla

**Marenla** on vald Põhja-Prantsusmaal Pas-de-Calais' departemangus.

Marenla asub 8 km Montreuil-sur-Merist kagus, tee D113 ääres.

## Huviväärsusi

* Saint-Aubini kirik, pärineb 17. sajandist.


Marenla église.jpg|Kirik
62551-Marenla-Sols.png


## Viited
Maresquel-Ecquemicourt

**Maresquel-Ecquemicourt** on vald Põhja-Prantsusmaal Pas-de-Calais' departemangus.

Maresquel-Ecquemicourt asub 13 km Montreuil-sur-Merist kagus, tee D349 ääres.

## Huviväärsusi

* Saint-Pierre'i kirik, pärineb 17. sajandist.


Maresquel-Ecquemicourt - Entrée de commune.JPG|Tee Maresquel-Ecquemicourt'i
62552-Maresquel-Ecquemicourt-Sols.png


## Viited
Jassenevo kalmistu

**Jassenevo kalmistu** (vene keeles Ясеневское кладбище) on kalmistu Moskvas Edelaringkonnas Jassenevo rajoonis aadressil Novojassenski prospekt 44.

Jassenovo kalmistu pindala on 1,8 hektarit.

Jassenovo kalmistu rajati külakalmistuna 18. sajandil. Kalmistu sai nime omaaegse Jassenovo küla järgi. Kalmistu kõrval asub 1751. aastal ehitatud Apostlite Peetruse ja Pauluse kirik. Seoses halduspiiride muutmisega on Jassenovo kalmistu Moskva koosseisus alates 1960. aastast, kuid pealinna nekropoli staatuse sai alles 1992. aastal.

## Maetuid
*Vjatšeslav Kovalenko, geoloog
*Konstantin Kuzakov, kino- ja telejuht
*Galina Petrinskaja, tsirkuseartist
*Juri Raiski, filmioperaator
*Aleksei Sviridov, ulmekirjanik ja autorilaulude esitaja (bard)
*Vitali Šeremet, ajaloolane ja kirjanik
*Boriss Tretjak, riigitegelane
*Viktor Vinogradov, keeleteadlane

## Viited
Roma hümn

**Roma hümn** on koos roma lipuga üks kahest romade rahvussümbolist. Laul "Gelem, Gelem" kinnitati hümnina 8. aprillil 1971. aastal toimunud Esimesel Romade Maailmakongressil. Laulu autor on Serbia roma muusik Žarko Jovanović. 

## Ajalugu
Pärast Teise maailmasõja romade holokausti (Porajmos) kirjutas Žarko Jovanović laulu "Gelem, Gelem" sõnad ja kohandas need 1949. aastal traditsioonilisele rahvuslikule meloodiale. Selle laulu meloodia sai Euroopas populaarseks 1960. aastate lõpus Alexander Petrovici filmist "*Skupljaci perja"* ("Sule korjaja"), mida tunti nime all "*I Even Met Some Happy Gypsies" ("*Kohtasin õnnelikke mustlasi"*).* Laul kinnitati hümnina 1971. aastal Londonis toimunud Esimesel Romade Maailmakongressil, mille tarbeks Jovanović täiendas laulu sõnu koostöös Ján Cibuľaga.  

Roma hümni eripäraks on selgelt välja kujunenud meloodia puudumine. Ka tekstist on mitmeid versioonie, millest ainult esimene salm ja refrään on täpselt samad. Romad eri riikides on vastavalt seal räägitavale roma keele dialektile kohandanud ka laulu pealkirja. Laulu originaalpealkiri on “*Opré Roma*!” (Tõuske üles, romad!), kuid rohkem teatakse seda “*Gelem, Gelem*” (Käisin, käisin), ka “*Djelem, Djelem”*, samuti “*Romale S(C)havale*” (Sõbrad romad) pealkirja all.

## Sõnad
Laulu sõnad jutustavad mehest, kes perega õnnelikult rändab. Sel ajal, kui mees elatist teenib ja pere on laagris, tapab mehe perekonna Mustaks Leegioni nimetatud armee. Must Leegion viitab natsi SS-ile (*Schutzstaffel*; eesti keeles kaitsemalev), mida kutsuti mustaks leegioniks mustade vormirõivaste tõttu. Laulus igatseb mees oma perekonda, lootes neid veel näha, ja ärgitab maailma romasid ärkama.

## Viited

## Välislingid
Roma hümn / Gelem, gelem. Moldavian National Youth Orchestra. Youtube, 25. märts 2015.
Bogorodskoje kalmistu

**Bogorodskoje kalmistu** (vene keeles Богородское кладбище) on kalmistu Moskvas Idaringkonnas aadressil Krasnobogatõrskaja ulitsa 81.

Kalmistu pindala on 2 hektarit.

Bogorodskoje kalmistu on rajatud 1750. aastal. Kalmistu on saanud nime omaaegse Bogorodskoje küla järgi, mis asus Jauza jõe vasakul kaldal. Moskva linna piires on Bogorodskoje kalmistu alates 1902. aastast.

## Maetuid
*Sebastián Alarcón, Tšiili filmilavastaja ja stsenarist
*Jossif Bojarski, filmindustegelane ja multifilmitegija
*Gurgen Karapetjan, katselendur
*Natalja Kazmina, teatrikriitik ja teatriteadlane
*Sergei Krõlov, füüsik, luuletaja ja autorilaulude esitaja (bard)
*Ivan Massanov, ajaloolane ja bibliograaf
*Viktor Šuvalov, jääpallimängija, jäähokimängija, jalgpallur ja treener
*Jevgeni Voinovski, kirurg

## Viited
Täpiline

**Täpiline** ehk **mummuline** (inglise keeles *polka dot*) on kanga, paberi või muu materjali pinnamuster, mis moodustub korrapärase vahega paiknevatest seest täidetud ringidest.

Muster esineb juba rahvakunstis, eriti keraamikas ja tekstiilis tikanditena, trükimustrina ja pitsis sõlmedena. Tänapäeval kasutatakse täpilist või mummulist kangast peamiselt naistemoes, kõige sagedamini valmistatakse sellest suvekleite, ujumisriideid ja pesu; kuid täpimuster on esinenud ka formaalsemal riietusel, näiteks ilmus Suurbritannia kuninganna Elizabeth II sageli avalikkuse ette täpilisest kangast valmistatud kleitides ja kostüümides. Meestemoes kasutatakse täpimustrit eelkõige lipsudel, särkidel ja sokkidel.

1954. aastal kasutas Christian Dior täpilist mustrit ühe oma New Looki kollektsiooni kleidil ja see osutus väga menukaks mudeliks. 1980. aastate lõpus ja 1990. aastate alguses tõi täpimustrilised kleidid taas unustuse hõlmast välja moekunstnik Carolina Herrera. Samuti kujundati täpimustrilistena Carolina Herrera, Herrera For Men, Aquaflore ja Flore parfüümide karbid.

## Pildid

Girl's Dress with Pelerine LACMA AC1997.191.3.1-.5 (2 of 2).jpg|Lapse siidkleit väikeste täppidega, 1869
Alexandra of Denmark - Princess of Wales.jpg|Kuninganna Alix, 1873
Ronai dottedlady.jpg|József Rippl-Rónai. "Daam täpilises kleidis", 1889)
Museo del Traje - MT112572 - Vestido de noche Ana de Pombo at Paquin 1939.jpg|Moemaja Paquin kleit, u 1939
Queen Elizabeth II, 1959.jpg|thumb|Kuninganna Elizabeth II visiidil Kanadas, 1959


## Viited

## Välislingid
* A history of polka dots: the pattern's enduring fashion appeal. – The National
* L. Adhav. A History of Polka Dots, in Case You’ve Ever Wanted to Know More About Them. There’s more to the print than meets the eye. – Cosmopolitan, Jun 19, 2020
Tüsistus

**Tüsistus** ehk **komplikatsioon** on meditsiinis haiguse, terviseseisundi või ravimeetodiga kaasnev täiendav terviserike.

Tüsistused võivad algse haiguse kulgu raskendada või tekitada sellele lisaks uusi haigusseisundeid.
Álvaro Barreal

**Álvaro Martín Barreal** (sündinud 17. augustil 2000 Buenos Aireses) on Argentina jalgpallur, kes mängib vasaku äärekaitsjana või ääremängijana Brasiilia kõrgliigaklubis Cruzeiro.

Ta alustas klubikarjääri kodulinnaklubis Vélez Sarsfield. Klubi peatreener Gabriel Heinze kutsus ta esimest korda klubi põhimeeskonda hooaja 2018/19 alguses. Argentina kõrgliigas tegi ta debüüdi 2. septembril 2018 mängus Boca Juniorsi vastu. Esimese värava lõi ta Argentina kõrgliigas 3. veebruaril 2019 mängus River Plate'i vastu.

2020. aasta septembris sõlmis ta lepingu Major League Socceri (MLS) klubiga FC Cincinnati. 6. juunil 2023 lõi ta USA karikavõistluste veerandfinaalis värava Pittsburgh Riverhoundsi vastu ning see värav kandideeris selle aasta FIFA Puskási auhinnale. Barreal joined 10 other players on the shortlist for the world's "most beautiful goal" of the year.

2024. aasta märtsis läks Barreal kuni aasta lõpuni laenule Cruzeirosse.

2018. aastal mängis Barreal viiel korral Argentina kuni 20-aastaste koondises.

## Viited
Kaljo Simson

**Kaljo Simson** (aastatel 1942–1948 lapsendatuna **Kaljo Leppoja**; 20. detsember 1929 Kuressaare – 17. jaanuar 2017 Padise vald, Harju maakond) oli eesti maalikunstnik ja leiutaja.
 
Teise maailmasõja puhkedes asus elama Pärnusse, pärast ema surma 1942. aastal lapsendati koos õega koolijuhataja Arnold Leppoja poolt. 

1944. aastal põgenes koos kasuperega Rootsi. Ta ei saanud kasuvanematega läbi, tühistas täisealiseks saades lapsendamise ja võttis tagasi ema perekonnanime. Tuli 1949. aastal NSV Liitu.

Ta võeti 1949. aastal Leningradi oblastis kinni kahtlustatuna spioneerimises. Talle määrati vanglakaristus, mille veetis Gulagis Kasahhi NSV-s. Laagrites tegutses kunstnikuna ja tegi tellimustöid.

Pärast laagrist vabanemist 1956. aastal töötas ta Kasahhi NSV-s ehitustel. 1959. aastal tuli tagasi Eestisse, asus elama Pärnusse, kus töötas ehitusel ning lõpetas 1963. aastal õhtukeskkooli.

1963. aastal astus Simson Tartu Riikliku Ülikooli, kus õppis füüsika-matemaatika teaduskonnas füüsikat. 1966. aastal asus ümber Tallinna, kus lõpetas 1970. aastal Eesti NSV Riikliku Kunstiinstituudi arhitektuuri alal.

1970. aastate algusest elatus ta lasteaedades laste portreede joonistamisest, kokku valmis aastakümnete jooksul tuhandeid portreid. 

Alates 1992. aastast elas Kaljo Simson vaheldumisi Rootsis ja Eestis, 2003. aastast alates püsivalt Rootsis. Aastatel 2014–2015 taastusid sidemed Eestis elava tütrega. 2016. aasta suvel naasis halvenenud tervise tõttu Eestisse, kus 2017. aastal suri.

## Kunstnikuna
Esimesed näitused toimusid veel arhitektuuriüliõpilasena. Aastatel 1967–1972 eksponeeris ta oma teoseid sarjas "Inimene ja loodus". Väidetavalt võeti tema 1972. aastal Tallinna kinos Kosmos toimunud näitus pärast esimest nädalat Kunstnike Liidu poolt maha.

Harva õnnestus tal oma loomingut eksponeerida Kunstnike Liidu korraldatud näitustel, ehkki ta esitas oma töid kõikidele kevad- ja sügisnäitustele.

Ta esines Soomes toimunud ülevaatenäitustel "Eesti kunst. Eestiläisen taiteen myyntinäyttely" (1977) ja "ARS ESTONICA 88" (1988). 1990. aastal avaldati ajakirja Eesti Naine 1/1991 esikaane siseküljel foto tema teosest "Kahtlustused". 1998. aastal oli tema looming esindatud 11 maaliga Pärnus Chaplini kunstikeskuses toimunud näitusel "Inimesed ja kaelkirjakud" kõrvuti Mark Kostabi, Navitrolla ja Van der Bluti teostega.

## Leiutajana
Tema leiutatud joonistussüsi (simsoniit) leidis tema enda portreeloomingus laialdast kasutamist ning pälvis heakskiitu ka ERKI õppejõudude ja üliõpilaste poolt. Samas leidis kasutamist ka tema leiutatud pehme kustutuskumm.

## Isiklikku
Tema abikaasa aastatel 1971–1975 oli kunstiajaloolane Sirje Simson.

## Viited

## Kirjandus
*"Kaljo Simsoni (1929 – 2017) elust ja loomingust". Epifanio 16. 2018
*"Austusega. Kaido Ole kiri Kaljo Simsonile". Kunst.ee nr 3 / september 2023

## Välislingid
*Eesti kommunismiohvrid 1940–1991
Goljanovo kalmistu

**Goljanovo kalmistu** (vene keeles Гольяновское кладбище) on kalmistu Moskvas Idaringkonnas aadressil Kurganskaja ulitsa 11.

Goljanovo kalmistu pindala on umbes 2 hektarit.

1550. aastal rajatud Goljanovo kalmistu on üks Moskva vanemaid kalmistud. Kalmistu on saanud nime omaaegse Goljanovo küla järgi. Moskva linna piires on kalmistu alates 1978. aastast.

## Viited
ZALA Lantset

**ZALA Lantset** (*БПЛА Ланцет*) on Vene mehitamata õhusõiduk ja varitsev õhuründemoon, mida toodab ZALA Aero Group.

Tegu on ZALA Aero Groupi varasema Kub-BLA tüüpi varitseva õhuründemoona edasiarendusega.

Üks Lantset maksab ligi 3 miljonit rubla (30 285 eurot).

## Viited
Siiruviiruline

Albumile “Siiruviiruline” jõudis 14 laulu meie isioma, Saaremaa rahvariietest. Nende riiete kandmisest ning kandjatest, nende tegemisest ning tegijaist. Mõtetest ning tunnetest, mis traditsioonilise riietusega kaasas käisid. /.../. Lauljateks 14 tänast  Saaremaa ja Sörve tütart, ema, vanaema, põlised ning isehakanud sõrulased-saarlased, Ammukeri lauljat.

Album koosneb raamatust "Siiruviiruline : Saaremaa regilaule" .../, kus lisaks laulusõnadele on iga laulu kohta ka eesti ja inglise keeles väike jutuke, mis viib meid lähemale lauludele ja nende sisule/... ja audio CD plaadist.

Albumit tutvustab 09.06.2024 avaldatud Liina Vainumetsa (ERR) saade "Folgialbum" kus Tammeougu Mari räägib albumil olevatest lauludest. 

### Audioradade info
Pille-Riin (laul)

**"Pille-Riin"**on ansambli Vennaskond laul, mis ilmus nende 1994. aasta albumil "Võluri tagasitulek". Muusika autor on Allan Vainola, sõnad kirjutas Tõnu Trubetsky. See on Vennaskonna üks tuntumaid laule. 1994. aasta Raadio 2 Aastahiti võistlusel jäi lugu teisele kohale. Loole tehti ka video.
Xerocomellus cisalpinus

***Xerocomellus cisalpinus*** on puravikulaadsete seltsi puravikuliste sugukonda kuuluv liik seeni. Varem arvati see sametpuraviku perekonda.

## Välislingid
* ''Xerocomellus cisalpinus'' andmebaasis eElurikkus.
Pisarpsatürell

**Pisarpsatürell** (*Lacrymaria lacrymabunda*) on šampinjonilaadsete seltsi kuuluv liik seeni.

## Välislingid
* Pisarpsatürell andmebaasis eElurikkus.
Marles-sur-Canche

**Marles-sur-Canche** on vald Põhja-Prantsusmaal Pas-de-Calais' departemangus.

Marles-sur-Canche asub Canche'i jõe orus, 4 km Montreuil-sur-Merist kagus, tee D113 ääres.

## Huviväärsusi

* 17. sajandi St. Firmini kirik.


Marles-sur-Canche église2.jpg|Kirik
62556-Marles-sur-Canche-Sols.png


## Viited
Estia tehissaar

**Estia tehissaar** (poola keeles *Wyspa Estyjska*) on Wisła lahte rajatav tehissaar, mida täitev liiv pärineb Wisła maasääre samanimelise kanali kaevetöödest ning kontuuri tähistav graniit kaevandustest Alam-Sileesias. Selle nimi viitab preisikeelsele nimele *Aīstinmari* ehk *[[aestid]]e [[meri]]*.

Saar asub Wisła kanali lõunasuudmest umbes 4 km kaugusel idakagus ja Przebrno küla rannikust 1,75 km kaugusel lõunakagus. Saar on tulevikus ellipsikujuline, pindalaga 181 ha, pikkusega 1932 m ja laiusega 1192 m. 

## Vaata ka
*Nasõpnõi tehissaar
Zvannoje

**Zvannoje** on küla Venemaal Kurski oblastis Gluškovo rajoonis. Küla halduskeskuseks on Zvannoje külanõukogu. Küla asub Seimi jõe ääres.

2024. aasta augustis, Vene-Ukraina sõja käigus, purustati jõel olev sild. 

## Asukoht
Küla asub peamiselt Seimi vasakul kaldal, 7 km kaugusel Gluškovo linna keskusest.

## Elanikke arv


## Viited
Bussinovo kalmistu

**Bussinovo kalmistu** (vene keeles Бусиновское кладбище) on kalmistu Moskvas Põhjaringkonnas aadressil Krasnopoljanskaja ulitsa 18.

Bussinovo kalmistu pindala on 2 hektarit. Kalmistul on ka kolumbaarium.

Kuni 19. sajandini oli Bussinovo kalmistu külakalmistu, mille lähedal asus Sergei Radonežski puukirik. Aastatel 1857–1859 ehitati puukiriku asemele kivikirik ja kalmistut laiendati. 1936. aastal kirik suleti. 1990. aastate algul tagastati kirik Vene Õigeusu Kirikule.

Moskva linna piires on Bussinovo kalmistu alates 1960. aastast. 1990. aastate alguseks oli suur osa kalmistust hooletusse jäetud, kuid seejärel algas kalmistu rekonstrueerimine ja korrastamine.

## Viited
Põldma Kaubanduse AS

### Põldma Kaubanduse AS
**Põldma Kaubanduse AS** on Eesti rõivamüügi ettevõte, mis on tuntud eelkõige oma Denim Dream brändi ja kauplusteketi poolest. Ettevõte asutati 1993. aastal, kui Eesti turul oli vähe rahvusvahelisi kaubamärke ning tarbijate huvi kvaliteetsete rõivaste vastu oli suur. Ettevõtja tegevjuht ning looja on Heinar Põldma.

#### Ajalugu
Põldma Kaubanduse AS asutati 1993. aastal Eestis. Ettevõte alustas väikese rõivakauplusena, kuid on aastate jooksul kasvanud üheks Baltikumi juhtivaks moe- ja jaekaubandusettevõtteks. Denim Dream kaubamärk loodi vastuseks kasvavale nõudlusele kvaliteetsete ja stiilsete teksariiete järele, pakkudes erinevaid rõivavalikuid nii meestele kui naistele.

#### Denim Dream
**Denim Dream** on Põldma Kaubanduse AS-i juhtiv kaubamärk, mis on spetsialiseerunud teksariietele ja muudele trendikatele rõivastele. Denim Dream kauplused on esindatud mitmetes Eesti linnades, samuti ka Lätis, Leedus ja Poolas. Bränd keskendub kvaliteetsele teksariietusele, kuid pakub ka laia valikut muid rõivaid ja aksessuaare. Kokku on üle Baltikumi Põldma Kaubanduse AS ettevõttel üle 120 poe. 

Põldma Kaubanduse AS on ametlik maaletooja ja edasimüüja sellistele brändidele nagu Guess, Marciano by Guess, Tommy Hilfiger, Calvin Klein, Calvin Klein Underwear, Tom Tailor, Camel Active, Mustang, Trespass ja paljud teised. Kauplustekett Denim Dream müüb lisaks ka veel Pepe Jeans ning Ralph Lauren kaubamärke, mis teeb sellest populaarse sihtkoha moehuviliste seas, kes hindavad rahvusvaheliste moebrändide tooteid.

#### Kauplused ja jaemüük
Põldma Kaubanduse AS-i jaemüügivõrgustik hõlmab üle 120 kaupluse Balti riikides. Denim Dream kauplused on esindatud suuremates kaubanduskeskustes ja peamistel ostutänavatel. Lisaks füüsilistele kauplustele on ettevõttel ka e-pood, mis teenindab kliente laiemalt, pakkudes mugavat ostuvõimalust kodust lahkumata.

#### Sotsiaalne vastutus ja jätkusuutlikkus
Põldma Kaubanduse AS pöörab suurt tähelepanu keskkonnasõbralikkusele ja sotsiaalsele vastutusele. Ettevõte on võtnud kasutusele mitmeid meetmeid, et vähendada oma ökoloogilist jalajälge, sealhulgas keskkonnasõbralike materjalide kasutamine ja jätkusuutlik tootmine.

#### Tulevik
Põldma Kaubanduse AS jätkab oma laienemist nii Baltikumis kui ka väljaspool seda, keskendudes eelkõige Denim Dream brändi tugevdamisele ja uute turgude vallutamisele. Ettevõte panustab ka innovatsioonile ja digitaliseerimisele, et pakkuda oma klientidele parimat võimalikku ostukogemust nii füüsilistes kauplustes kui ka veebis.
Sinel

**Sinel** on sõjaväelase vormimantel, millel on mahapööratud krae, sügav seljavolt ja põõn.

## Vaata ka
* Livree

## Viited
Konnaoja

**Konnaoja** (läti keeles *Varžupīte*) on oja Eesti-Läti piiril Valkas ja Valgas.

Konnaoja lähe on Lätis ning see suubub Eestis Pedeli jõkke Veskijärve.

## Välislingid
* Valga linna kroonika: Konnaoja
(Pronounced 'Lĕh-'nérd 'Skin-'nérd)

**"(Pronounced 'Lĕh-'nérd 'Skin-'nérd)"**  on ansambli Lynyrd Skynyrd debüütalbum. See ilmus 1973. aasta augustis.

## Lood
#"I Ain't the One" – 3:51
#"Tuesday's Gone" – 7:32
#"Gimme Three Steps" – 4:26
#"Simple Man" – 5:57
#"Things Goin' On" – 4:57
#"Mississippi Kid" – 3:57
#"Poison Whiskey" – 3:11
#"Free Bird" – 9:08
Roosa sarvpoorik

**Roosa sarvpoorik** (*Ceriporiopsis pseudogilvescens*) on klassi *[[Agaricomycetes]]* kuuluv kandseente liik.

Seen kasvab lehtpuul.

## Välislingid
* Roosa sarvpoorik andmebaasis eElurikkus.
Viljandi Krematoorium

**Viljandi Krematoorium** on krematoorium Viljandis aadressil Piiri 1a. Hoone asub Viljandi kirikumõisa ja Viljandi Pauluse kalmistu vahel.

Hoonel on kaks mahtu – suuremas on leinatalituste jaoks tavandisaal ja väiksemas on krematoorium.

Hoone ehitati aastatel 2014–2015 arhitekt Raul Vaiksoo) projekti järgi.

## Viited

## Välislingid
*Koduleht
Lauri Ehrenpreis

**Lauri Ehrenpreis** (sündinud 27. augustil 1981) on eesti programmeerija ja alpinist.

## Kõrgtõusud
*2014 – Abuali ibni Sino mäetipp (7134 m)
*2018 – Kunchang Kangri (6801 m)
*2022 – Gasherbrum II (8034 m)

## Viited
Wisła kanal

**Wisła kanal** (poola keeles *Kanał przez Mierzeję Wiślaną* või ametlikult *Kanał żeglugowy Nowy Świat*) on Poola territooriumil Wisła maasäärele rajatud 1536 m pikkune kanal, mis ühendab tehislikult Wisła lahe otse Gdański lahega. Elblągi sadamasse pääseb nüüd läbimata looduslikku Baltiiski väina.

1-lüüsilist veeteed rajati hüljatud Nowy Świati külla aastail 2019–2022. Läbi pääsevad alused suurima süvisega 4 m ja laiusega 20 m. Skowronki ja Przebrno küla vahelisele teele rajati kaks pöördsilda, tee suundub edasi Krynica Morskasse ning lõppeb Nowa Karczmas.

## Vaata ka
*Estia tehissaar
Johan Kütt

**Johan Kütt** (sündinud 26. juunil 1983) on eesti ettevõtja ja alpinist.

Mägironijana ronis ta 2005. aastal 22-aastaselt seitsmetuhandelise Lenini mäetippu.

2021 aastal tõusis ta koos Marie Saamega esimeste eestlastena Pakistanis kaheksatuhandelise Gasherbrum II tippu.

## Kõrgtõusud
*2005 – Lenini mäetipp (7134 m)
*2019 – Aconcagua (6960 m)
*2021 – Gasherbrum II (8034 m), tipputõus 18. juulil
*2022 – Denali (6190 m)

## Viited

## Välislingid
*[Johan Kütt [Alpiklubi Firn] kodulehel]
Kaspar Eevald

**Kaspar Eevald** (sündinud 4. augustil 1989) on eesti ettevõtja, ekstreemsportlane ja alpinist.

Ta püstitas vabasukeldumise No Limits distsipliini ametliku Eesti rekordi, sukeldudes esimese eestlasena vaid ühe hingetõmbega 101 meetri sügavusele.

Mägironijana on ta kaheksanda eestlasena tõusnud Džomolungma tippu.

## Kõrgtõusud
*2022 – Denali (6190 m)
*2024 – Džomolungma (8848 m), tipus 21. mail 

## Tunnustus
*2024 Vallimäe medal

## Viited

## Välislingid
*Koduleht
*My Mountain podcast Kaspar Eevald - sügavused ja kõrgused kui eneseteostuse tööriist. youtube.com, 15. novemberr 2023 (video)
*Kaspar Eevald pürgib kaheksanda eestlasena Everesti tippu. menu.err.ee, 31. jaanuar 2024 (video)
*Everesti vallutanud Kaspar Eevald: muretsesin, et mu keha ei pea vastu. menu.err.ee, 24. mai 2024
*Kaspar Eevald: "Minu suur soov on elu jooksul võimalikult palju ära teha". virumaateataja.postimees.ee, 21. juuni 2024
İstanbuli kanal

**İstanbuli kanal** (türgi keeles *Kanal İstanbul*) on ehitusprojekt, mille käigus rajataks ligikaudu 45 km pikkune kanal Ida-Traakiasse.

Türgi pealinna İstanbuli läänepoolsemaid äärelinnasid Avcılari, Başakşehiri ja Arnavutköyd läbides ühendaks see kolmes jaos meretaset. Marmara meri ühendataks kõverduvalt Küçükçekmece järve ja Sazlıdere paisjärve läbides Musta merega.

Kanal suudaks päevas ühel suunal teenindada 160 alust, suurima pikkusega 350 m, laiusega 77,5 m ja süvisega 17 m. Türgi peaminister Binali Yıldırım väitis aastal 2018, et rajatav kanal ei hiiliks kõrvale Montreux' konventsioonist. 

## Ajalugu
Esimesed väljamõeldised kanali rajamisest pärinevad Osmanite riigi sultani Suleiman I õukonna arhitektilt Mimar Sinanilt. Hiljem käidi neid välja nii sultanite Murad III, Mehmed IV, Mustafa III kui Mahmud II valitsusaegadel, jõudmata kunagi finantseeringuteni.

### Kaasaeg
1980. aastate teisel poolel kerkis kanali planeerimine taas päevakorda. 1990. aastail esitati konkreetseid planeeriguid selle rajamiseks. 2021. aasta juunis teavitas Türgi president Recep Tayyip Erdoğan üldsust kaevetöödega alustamisest. Kanali rajamisse oleks hõivatud üle 8000 töölise, opereerima jääks kuni 800 töötajat. Kanali valmides suudaksid seda läbida naftatankerid. İstanbuli lennujaama lähistele on plaanis rajada kaubasadam.

## Vaata ka
*Bosporuse väin
Ott Tinn

**Ott Tinn** (sündinud 28. juunil 1988 Tartus) on eesti alpinist.

Ta lõpetas 2007. aastal Hugo Treffneri Gümnaasiumi ja 2012. aastal arvutiteaduse erialal Šotimaal Edinburghi Ülikooli. Alpinismiga on ta tegelnud 2019. aastast.

Tinn on esimene Eesti mägironija, kes on tõusnud ühel hooajal kahe  kaheksatuhandelise mäe tippu. Selle teoga sai ta hakkama mais 2023, kui pärast Džomolungma tipputõusu ei laskunud ta tagasi baaslaagrisse, vaid ronis kohe Lhotsele, mis on kõrge sadula kaudu Everestiga ühenduses.

Ta elab Ameerika Ühendriikides California osariigis.

## Kõrgtõusud
*2023 – Džomolungma (8848 m), tipus 18. mail
*2023 – Lhotse (8516 m), tipus 19. mail

## Tunnustus
*2023 – J. K. Alpinismiklubi rändauhind parimale alpinistile

## Viited